मन्सुर बिन जायद अल नाह्यान
शेख मन्सुर बिन जायद बिन सुल्तान अल नाह्यान (    ; जन्म २१ नोभेम्बर १९७०), प्राय: शेख मन्सुर भनेर चिनिन्छ,    एक इमिराती राजपरिवार सदस्य र राजनीतिज्ञ हुन् जो संयुक्त अरब इमिरेट्सका वर्तमान उपराष्ट्रपति र उपप्रधानमन्त्री हुन्, साथै राष्ट्रपति कार्यालयका मन्त्री तथा अबु धाबीको राज परिवारको सदस्य हुन्। उनी युएईका वर्तमान राष्ट्रपति मोहम्मद बिन जायद अल नाह्यान  का भाइ हुन् | उनको विवाह दुबईका शासक मोहम्मद बिन रसिद अल मकतूमकी छोरी शेख मनाल बिन्त मोहम्मद अल मकतौमसँग भएको छ। उनी एक एक अर्बपति हुन् र "सिटी फुटबल ग्रुप " मार्फत उनले म्यानचेस्टर सिटी एफसी सहित विभिन्न फुटबल क्लबहरू स्वामित्व लिएका छन् ।

राजनीतिक करियर 
सन् १९९७ मा, मन्सुरलाई राष्ट्रपति कार्यालयको अध्यक्ष नियुक्त गरियो, जुन समयमा उनका बुबा शेख जायद युएईका राष्ट्रपति थिए। आफ्नो बुबाको मृत्यु पछि राष्ट्रपति बनेका उनका सौतेनी दाजु शेख खलिफा ले उनलाई संयुक्त अरब इमिरेट्सको राष्ट्रपति मामिलाको पहिलो मन्त्रीको (राष्ट्रपति कार्यालय र राष्ट्रपतीय अदालतको एकीकरण पछी बनेको) रूपमा नियुक्त  गरे। उनले आफ्नो दाइ युवाराज मोहम्मद बिन जायद अल नाह्यानलाई सहयोग गर्न अबु धाबीमा धेरै पदहरूमा पनि काम गरे।

खेलकुद 
मन्सुर एक कुशल घोडा सवार हुन् र उनले मध्य पूर्व मा आयोजित धेरै रेसिङ टूर्नामेंट जितेका छन्, र एमिरेट्स हर्स रेसिङ अथोरिटी का अध्यक्ष हुन् । उनी अरेबियन घोडा दौडको बलियो समर्थक र अबु धाबीमा वार्षिक जायेद अन्तर्राष्ट्रिय हाफ म्याराथन प्रतियोगिताका संरक्षक हुन्। 

सेप्टेम्बर २००८ मा, शेख मन्सुरले पूर्व थाई प्रधानमन्त्री थाक्सिन सिनावात्राबाट म्यानचेस्टर सिटी फुटबल क्लब खरिद गरे। २३ सेप्टेम्बर २००८ मा, मन्सुरको अबु धाबी युनाइटेड ग्रुप ले आफ्नो अधिग्रहण वार्ता पूरा गर्यो र स्वामित्व हस्तान्तरण गरियो। उनीसँग सिटी फुटबल ग्रुपको पनि स्वामित्व छ, जसको स्थापना  २०१४ मा भएको थियो र यसमा म्यानचेस्टर सिटी एफसी, मेलबर्न सिटी एफसी, न्यूयोर्क सिटी एफसी, मुम्बई सिटी एफसी र अन्य क्लबहरू समावेश छन्। उनले आफ्नो मालिकको रूपमा म्यानचेस्टर सिटीका दुई खेलमा मात्र उपस्थित भएका, पहिलो २०१० मा र पछिल्लो २०२३ यूएफा च्याम्पियन्स लिग फाइनल ।

सन्दर्भ सामग्रीहरू

संयुक्त अरब इमिरेट्सका उपराष्ट्रपतिहरू
जीवित मानिसहरू
सन् १९७० मा जन्म